قوزیی قیبریس تورک جمهوریتی مجلیسینده خوجا‌لی قتل عامی‌نین 27-جی ایلدؤنومو ایله علاقه‌دار موذاکیره‌لر آپاریلیب.
یئنی‌دن دوغوش پارتیسی‌نین صدری، میللت وکیلی ارهان آریق‌لی مجلیسین ایجلاسیندا خوجا‌لی سوی قیریمی موضوع سوندا چیخیش ائدیب. او دئییب: "میللی و دینی منسوبیتینه گؤره اینسان‌لاری کوتلوی حالدا و آمان‌سیزلیقلا قتله یئتیرمک، باشقاسی‌نین تورپاغینی ایشغال ائتمک مقصدیله حیاتا کئچیریلن خوجا‌لی سوی قیریمی اینسان‌لیق تاریخی‌نین ان دهشتلی جینایتی‌دیر. خوجا‌لی سوی قیریمی آذربایجانین و بیزلرین اورتاق آجیسی‌دیر. خوجا‌لی-دا 613 گوناه‌سیز اینسان وحشیجه‌سینه قتله یئتیریلیب، میت لر تحقیر اولونوب، اسیرلرله آمان‌سیز داورانیلیب".
ارمنی یازیچی زوری بالایانین حکیم آدینا لکه گتیرن جینایت‌لرین‌دن دانیشان میللت وکیلی آذربایجان تورپاق‌لاری‌نین 20 فایزی‌نین ایشغال آلتیندا ساخلانیلماسی‌نین داوام ائتمه‌سینی یول وئریلمز حادثه کیمی دیرلندیریب. او قئید ائدیب کی، ارمنیستان اولوسلار آراسی حقوقا عمل ائتمه‌لی، خوجا‌لی فاجعه‌سی دونیا دؤولت‌لری طرفین‌دن سوی قیریمی حادثه سی کیمی تانینما‌لی‌دیر.
دونیا‌داکی ایکی‌لی ایستاندارت‌لارین باریشا و امین-اناملیغا بؤیوک تهلوکه یاراتدیغینی بیلدیرن میلت وکیلی قئید ائدیب کی، قوزیی قیبریس پارلامئنتی تئزلیکله خوجا‌لی سوی قیریمینا موناسیبت بیلدیرمه‌لی، دونیا توپلوموا چاغیریش ائتمه‌لی‌دیر.
آذر تاج
